En virkelig dejlig og personligt indrettet lejlighed med smukke møbler, farver og hyggelig atmosfære. Der er god plads og skabsplads på dobbelt og trippelværeserne. Enkeltværelset er hyggeligt men lille. Sengene og puderne er gode, vi sov godt. Der er aircondition. Badeværelset er godt indrettet med separat bruseniche, håndklædevarmer og hylder til toilettasken. Der er fine håndklæder. Vandet i hanen er drikkevand. Der er en balkon med parasol og et lille bord og stole. Der er lidt myg, så husk myggespray. Lejligheden ligger på 1. sal. Bygningen er herskabelig med marmorgulve, og antik elevator i glas, mørkt træ og messing. Der er et par trappetrin op til elevatoren.
Lejligheden ligger i et kvarter, der virker mere som et boligkvarter end det mere livlige Trastevere tættere på floden, og der er ca 5 minutters gang til det centrale Trastevere. Vi brugte bus og sporvogn for at komme hurtigt til og fra. Der er en lille bar, en lille købmandsbutik i samme blok og et tabacherria overfor, med kage og bar.
Massilliamo er en meget venlig og imødekommende vært, serviceminded og informativ. Vi var meget glade for at bo her.